钦定古今图书集成/明伦汇编/氏族典/第454卷 > 《廖用贤尚友录》 > 宋游道
## 钦定古今图书集成/明伦汇编/氏族典/第454卷 > 《廖用贤尚友录》 > 宋游道

按《北齐书宋游道传》：“游道，广平人，其先自炖煌徙焉。
父季预，为勃海太守。游道弱冠随父在郡，父亡，吏人
赠遗，一无所受，事母以孝闻。孝庄即位，除左中兵郎
中，后除司州中从事。神武来朝，见之，启为尚书左丞，
坐除名。文襄以为大行台吏部，又以为太原公开府
谘议，领书侍御史，寻除御史中尉。天保元年，兼太府”
卿，为奸吏诬奏下狱。寻得出，不归家，径之府理事。卒，
谥曰“贞惠。”子士素、士约、士慎。士素有才识，历中书黄
门侍郎，迁仪同三司、散骑常侍。士约官尚书左丞。